**Tema săptămânii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu tine-aş vrea să plec în Danemarca

Să ne-barcăm pe un vapor, doar noi

Iar de-ar naufragia, să luăm barca

Și să intrăm în Copenhaga-n zori.

Cu tine-aş vrea să locuiesc în Brazzaville

S-o ascultăm cântând pe Gaitana

Să mai jucăm în câte-un vodevil

Vacanțe să petrecem în Copacabana.

Aș vrea să îmi declari, pe-Acoperișul Lumii

Chiar în Podișul Tibetan :

"Cu tine pot s-ating obrazul lunii !

Mai lasă-mă să te iubesc, încă un an..."

Cu tine-aş vrea să merg la Capul Horn

Să facem alpinism în munții Anzi

Dar vreau să întâlnim un unicorn

Și-apoi...mi-e teamă să nu cazi !

Atunci, mai bine-ar fi cu tine

Să stau aici, pe prispă lângă dud

În ochii tăi să văd doar ape line

Și tu să-mi spui încet, că-i verde crud...

:)